དྲོད་ཚད།ཡུང་མ་བཏབ་རྗེས་ལིས་མུས་བཅུ་གཏིང་ཚད་ཀྱི་ས་འོག་ལ་དྲོད་ཚད་ཏུའུ་བདུན་ནས་བརྒྱད་ལ་ཐོན་དུས་མྱུ་གུ་འབུས།ཏུའུ་བཅུ་ནས་བཅུ་གཉིས་ཡིན་དུས་མྱུ་གུ་འབུས་ནས་ས་ངོས་སུ་ཐོན་ཡོང་།ལོ་མ་སྐྱེས་པ་ལ་འཕྲོད་པའི་ཏུའུ་ནི་གཅིག་ནས་ཉེར་གཅིག་ཡིན།ཏུའུ་ཉེར་ལྔ་ལས་བརྒལ་ན་གཞུང་རྟའི་སྐྱེས་ཚད་ཇེ་དལ་ལ་འགྲོ་བ་དང་།ཏུའུ་ཉེར་དགུ་ལས་བརྒལ་བའམ་ཡང་ན་ཏུའུ་བདུན་མན་ལ་བསླེབས་ཚེ་སྐྱེས་མཚམས་འཇོག་པ་ཡིན།སའི་དྲོད་ཚད་ཏུའུ་བཅོ་བརྒྱད་ནས་ཉི་ཤུ་དང་།དགོང་མོའི་དྲོད་ཚད་ཏུའུ་བཅུ་གཉིས་ཡིན་དུས་འབྲས་བུ་ཆགས་སླ།སྡོང་རྐང་སྐྱེས་ཚད་ཆེས་ལེགས་པའི་སའི་དྲོད་ཚད་ནི་ཏུའུ་བཅོ་ལྔ་ནས་བཅོ་བརྒྱད་བར་ཡིན།མཚན་མོའི་དྲོད་ཚད་ཏུའུ་གཉིས་མན་དང་ཉིན་མོའི་དྲོད་ཚད་ཏུའུ་ཉེར་དགུ་ཡི་ཡན་ཡིན་ན་སྡོང་རྐང་གི་སྐྱེས་མཚམས་འཇོག་པ་ཡིན།